Badakalar WAEC: Dalilin da yasa bamu cafke hadimin Buhari ba - Rundunar 'yan sanda ▷ Legit.ng
Badakalar WAEC: Dalilin da yasa bamu cafke hadimin Buhari ba - Rundunar 'yan sanda
7 months ago 1537 views by Sani Hamza Funtua
- Rundunar 'yan sanda ta maida martani kan bukatar da majaliar wakilan tarayya na cafke wani hadimin Buhari akan zarginsa da amfani da takardun WAEC na bogi
- Majalisar wakilan tarayya ta bukaci Ibrahim Idris, da ya cafke Okoi Obono-Obla tare da hukunta shi, sakamakon zargin da take masa
- Hadimin shugaban kasar, yayi amfani da takardar WAEC din da ake zargin ta bogi ne, wajen yin karatu a jami'ar Jos, da shiga makarantar lauyoyi ta Nigeria
Rundunar 'yan sanda ta maida martani kan bukatar da majaliar wakilan tarayya ta gabatar na cafke wani hadimin shugaban kasa Muhammadu Buhari akan zarginsa da amfani da takardun WAEC na bogi.
A cikin wata tattaunawa da jaridar TheCable, Jimoh Moshood, kakakin rundunar 'yan sandan, ya ce wannan bukata ta cafke Okoi Obono-Obla, babban hadimin Buhari a fuskar yanke hukunci, ta gaza samun tagomashi saboda ba a shigar da kara ta musamman ga rundunar ba.
Majaisar wakilan tarayya ta bukaci Ibrahim Idris, Sifeta Janar na rundunar 'yan Sanda, da ya cafke tare da hukunta hadimin shugaban kasar, sakamakon zarginsa da mallakar takardar jarabawar WAEC ta bogi.
KARANTA WANNAN: Mutumin da yafi dacewa ya kawo karshen cin hanci da ta'addanci shine Buhari - Bajowa
Hadimin shugaban kasar, wada yayi amfani da takardar WAEC din da ake zargin ta bogi ne, wajen samun gurbin karatu a jami'ar Jos, har ila yau yayi amfani da takardar wajen shiga makarantar lauyoyi ta Nigeria.
Sai dai, ba asake jin tashin zancenba tun bayan da majalisar wakilan ta gabtarwa rundunar 'yan sanda wannan bukata.
Ko da aka bukace shi yayi jawabi akan wannan lamari a ranar Juma'a, Moshood ya shaidawa TheCable cewa rundunar bata samu wani korafi kai tsaye daga majalisar tarayyar ba kan wannan bukata.
Titi Atiku ta farfado da ayyukanta na jin kai, WOTCLEF ta dawo kan aiki